 Crima din farfurie Proba de violenta hermeneutica Paul-Gabriel Sandu Conference held on June 3, 2012 at the National Colloquium Gustul pentru Filosofie organized by lect Dr Sebastian Grama and held at the Philosophy Department, University of Bucharest Moto: "De la o varsta frageda, am renuntat la carne, si va veni o zi cand oamenii ca mine vor judeca uciderea oricarui animal la fel ca uciderea unui om" (Leonardo da Vinci) "Atata timp cat vor exista abatoare, vor exista razboaie" (Lev Tolstoi) i "Apoi a mai nascut pe Abel, fratele lui Cain Abel a fost pastor de oi, iar Cain lucrator de pamant 3 Dar dupa un timp, Cain a adus jertfa lui Dumnezeu din roadele pamantului 4 Si a adus si Abel din cele intai-nascute ale oilor sale si din grasimea lor Si a cautat Domnul spre Abel si spre darurile lui, 5 iar spre Cain si spre darurile lui n-a cautat Si s-a intristat Cain tare si fata lui era posomorata [ ] 8 Dupa aceea Cain a zis catre Abel, fratele sau: "Sa iesim la camp!" iar cand erau ei in campie, Cain s-a aruncat asupra lui Abel, fratele sau, si l-a omorat" (Geneza 4, 5-8) De prima data cand am citit acest fragment, mi s-au parut stranii si de neinteles aceste acte de jertfa aduse lui Dumnezeu din cele create de el cateva pagini mai inainte; de ce uciderea oilor si arderea granelor era singurul fel in care i se puteau aduce daruri lui Dumnezeu si de ce avea Dumnezeu nevoie de astfel de daruri inca mai stranie si mai de neinteles mi s-a parut alegerea lui Dumnezeu de a se bucura de jertfa unuia si de jertfa celuilalt nu in fond, el fusese, in aceeasi masura, creatorul lor N-am reusit sa inteleg de ce "a cautat domnul spre Abel si spre darurile lui, iar spre Cain n-a cautat" Toata aceasta desfasurare anterioara facea gestul lui Cain de a-si omori fratele si mai putin inteligibil Voi incerca acum, in randurile care urmeaza, folosindu-ma de toata violenta hermeneutica pe care am deprins-o in lungile ore de lectura ale comentariilor heideggeriene pe marginea textelor presocratice, aristotelice sau kantiene, sa ofer o interpretare acestui fragment straniu al VT Prima lucru care iti atrage atentia este acela al diferentei dintre jertfa adusa de Abel, si cea adusa de Cain, primul aducand jertfa animala, iar cel de-al doilea arzand grane Aceasta diferenta trebuie sa fie si cea care il determina pe Dumnezeu sa se bucure de jertfa primului, si sa-l nemultumeasca jertfa celui de-al doilea Supararea lui Cain trebuie inteleasa pornind nu de la faptul ca Dumnezeu nu s-a bucurat de jertfa sa de grane, ci ca s-a bucurat de jertfa de sange a celuilalt Acesta este momentul in care Cain invata ca ceva precum uciderea unei fiinte vii este posibila Jertfind grane, el nu fusese capabil sa gandeasca un gest precum acela al lui Abel El este indignat de aprecierea divina fata de jertfa de sange (cu atat mai contrarianta cu cat Dumnezeu il condamnase pe Adam, in momentul izgonirii, sa lucreze, cu osteneala, pamantul) si hotaraste sa-i arate lui Dumnezeu adevarata semnificatie a sacrificiului de care se bucurase, radicalizand insa gestul Uciderea lui Abel nu este un act de razbunare ci este tot o jertfa - insa una de un fel aparte - adusa lui Dumnezeu, prin care prima jertfa de sange apare in adevarata sa lumina: ca o crima Dumnezeu este pus astfel fata in fata cu absurditatea propriei sale satisfactii initiale fata de gestul lui Abel El nu poate ramane consecvent cu aprecierea sa anterioara fata de jertfa de sange, recunoscandu-si, prin aceasta, indirect, greseala, si condamnandu-l pe Cain, drept pedeapsa, la ceea ce il condamnase deja pe Adam, in momentul izgonirii Potrivit acestei interpretari, primul om din "istorie", care se face vinovat de crima nu este Cain, ci Abel ii Nimeni dintre noi nu este strain de acea stare de placuta asteptare dinaintea mesei de pranz, cand se lasa cucerit de mirosul inconfundabil al fripturii la cuptor sau al tocanitei, fagaduitorul celor mai mari si mai rafinate placeri culinare insa cati dintre noi se vor fi gandit, cantarind in mana tacamurile ca pe niste ustensile prin care placerea poate fi, in sfarsit, metabolizata, ca numai cu cateva ore sau zile inainte, bucata aceea de carne bine rumenita sau, dupa caz, mustind de sange, nu era cu nimic mai putin vie decat noi? Ca ore sau zile mai inainte a respirat si a vazut lumea pentru ultima oara, inainte sa fie electrocutata sau impuscata, inainte ca vena jugulara sa-i fie sectionata de un cutit controlat, cu precizie, de o mana de om Oricui ii va fi trecut prin minte, fie si din intamplare, o imagine fulguranta a animalului ucis, va alunga cat mai repede din minte aceasta imagine, refuzand - din comoditate si obisnuinta - sa se gandeasca o clipa asupra acestor lucruri Eu voi incerca insa, in minutele care urmeaza, sa dau o mana de ajutor tuturor acelora care, din diferite motive, refuza sa reflecteze asupra acestor lucruri Exista foarte multe perspective din care se poate argumenta pentru nevoie eliminarii sau, daca nu, cel putin a reducerii semnificative a consumului de carne Filosofi precum D Chalmers sau Mathew Patterson argumenteaza primul pentru impactul ecologic si social profund negativ al cresterii animalelor pe scara larga, iar cel de-al doilea pentru legatura dintre psihologia uciderii si consumarii animalelor si potentialul de agresivitate Exista, de asemenea, teorii stiintifice verificate, care demonstreaza ca sistemului digestiv uman nu este adaptat consumului de carne de niciun fel, si ca omul este departe de a fi, asa cum s-a considerat pana acum, omnivor Nu voi intra acum, din lipsa de timp, in problema ratiunilor care au condus la un consum sporit de carne inca din momentul aparitiei primilor oameni Oricum ar sta lucrurile in aceasta privinta, nici o stare de lucruri nu poate aduce amendamente unei stari de drept Perspectiva din care am ales sa discut aceasta problema nu este insa niciuna dintre cele enumerate mai inainte, din simplul motiv ca o alta perspectiva mi se pare mai relevanta, si anume perspectiva etica Aceasta este singura perspectiva care ne provoaca la o confruntare directa cu cateva dintre cele mai dificil de ridicat si de raspuns intrebari Acel gen de intrebari pentru care, de obicei, nu deschidem usa, pentru ca pericolul ca un raspuns care sa nu ne convina deloc sa intre deodata cu intrebarea este prea mare Tocmai faptul ca refuzam sa ne confruntam direct cu aceste probleme indica necesitatea ca ele sa fie ridicate in forma cea mai radicala: 1) Avem dreptul moral sa ucidem alte animale pentru hrana? 2) Exista vreo diferenta de esenta intre uciderea unui animal si uciderea unui om sau avem de a face cu diferente de grad? Este un fapt incontestabil ca uciderea oricarei specii de animal este in sine un act direct de violenta, iar cei mai multi dintre noi vor refuza sa consimta la comiterea sau chiar la asistarea unui astfel de gest Se poate, desigur, argumenta, ca cei care consuma carne nu sunt autorii directi ai acestui act, insa acest argument n-ar sta in picioare la fel cum sclavia nu poate fi condamnata atunci cand se afirma nevoia imperioasa de sclavi Desi in toate societatile evoluate, uciderea animalelor in vederea consumarii lor este delegata unui mic numar de oameni, autorii morali ai crimei sunt, intotdeauna, cei care consuma produsul ei final Aproape ca s-ar putea spune ca, inainte sa se petreaca in abatoare, uciderea se desfasoara pe scena ovala a farfuriei Societatea noastra a organizat si tehnologizat crima, pana in punctul unde ea devine un act impersonal Consumerismul a organizat violenta, sporind-o mereu, pana in punctul in care tonele de carne sunt produse la fel cum sunt produse piulitele Mana care manevra cutitul a fost inlocuita de aparaturi complicate, robotizate care au transformat industria carnii in ceva asemanator industriei producatoare de masini, mascand, in acest fel, violenta devenita impersonala in acelasi timp, violenta impotriva animalelor organizata in acest fel s-a extins asupra intregii lor vieti Felul in care sunt crescute, hranite, felul in care sunt tinute in hale supra-populate sau in tarcuri, in intuneric, in conditii greu de imaginat, reprezinta, toate forme ale unei violente continue impotriva animalelor, violenta pe care, consumand carne, o ingaduim cu totii Violenta e justificata de nevoia consumului si mereu augmentata de acesta Secolul trecut a consemnat o crestere masiva a consumului de carne la nivelul intregii lumi, cu doua scurte perioade de recul, in preajma razboaielor mondiale La inceputul anilor `60, cantitatea de carne consumata, in medie, pe cap de locuitor, ajunsese la 22 kg 40 de ani mai tarziu, la inceputul mileniului trei, aceasta cantitate se dubla aproape, ajungand la 40 kg pe cap de locuitor Aceasta crestere a productiei a fost posibila numai datorita tehnologiilor moderne, care au organizat in moduri tot mai complexe, violenta, singura justificare a ei fiind aceea a nevoii de consum Singura conditie in care am avea dreptul sa ucidem animale pentru consum, ar fi aceea ca uciderea sa fie necesara supravietuirii noastre Atunci, dilema etica s-ar rezolva de la sine Consumul de carne nu este insa nici pe departe necesar supravietuirii noastre, ci, mai curand, un moft Pentru producerea unui singur kg de carne sunt necesare 6-12 kg de cereale, mai bine de zece mii de litri de apa, si un spatiu care, desi a fost mereu restrans, ocupa tot mai mult spatiu, conducand la defrisari masive in toate zonele lumii Cu aceleasi resurse necesare producerii unui kg de carne ar putea fi hranit, intr-un mod mult mai eficient, un numar de pana la zece ori mai mare de oameni Astfel, consumul de carne, nu numai ca nu este necesar supravietuirii noastre, dar el este intr-o masura semnificativa, una dintre cauzele crizei alimentelor, care condamna populatii intregi din tarile mai putin dezvoltate la foamete prelungita Consumul de carne nu este, asadar, o necesitate - noi nu mancam carne asa cum leii mananca antilope, ca sa supravietuiasca - ci un moft intrebarii privind indreptatirea morala de a ucide alte animale, i se adauga o alta, inca mai radicala: care sunt argumentele pentru care uciderea unui animal ar trebui privita altfel decat uciderea unui om? Exista, cred, doua tipuri de argumente: 1) Argumentul teologic 2) Argumentul evolutionist Argumentul teologic pune in joc o viziune antropocentrista care s-a dovedit, in numeroase randuri, falimentara: omul, fiind creatia suprema a divinitatii, este stapanul intregii creatii si poate astfel sa dispuna de ea dupa bunul sau plac Aceasta perspectiva nu numai ca este foarte usor atacabila din exterior, dar nu tine nici unei critici imanente Se poate cu usurinta argumenta ca, fiind chemat sa dea nume tuturor vietuitoarelor, el este, prin aceasta, chemat sa le pazeasca, sa le protejeze Ca stapan al "creatiei", el nu are dreptul de viata si de moarte asupra ei, ci este mai degraba dator, in virtutea faptului ca atat animalele cat si oamenii au, potrivit acestei perspective, un autor comun, sa le priveasca ca pe niste fiinte cu aceleasi drepturi Argumentul evolutionist pune, la randu-i, in joc, un soi de antropocentrism Omul este privit ca rezultatul ultim al evolutiei, suprema masina biologica dotata cu ratiune, fata de care toate celelalte fiinte nu sunt decat etape imperfecte pe calea regala spre om Cu toate acestea, lipseste, si in cazul acestei perspective, argumentul prin care sa se faca pasul de la superioritatea asumata a omului, la dreptul sau de a ucide fiinte asa-zis inferioare lui Mai mult decat atat, aceasta perspectiva este rezultatul unei intelegeri precare (caci teleologice) a evolutionismului Omul nu se afla pe o treapta evolutiva suprema (se pare ca inteligenta emotionala a delfinilor o depaseste de cateva ori pe cea a omului) si nici nu este mai bine adaptat decat alte animale Mai mult decat atat, asumptia ca gandirea constienta si ratiunea ii apartin in exclusivitate lui este insuficient intemeiata (nu putem sti cum este sa fii liliac), iar in privinta capacitatii de a suferi nu exista niciun dubiu ca suntem egali animalelor, in materie de suferinta provocata, uciderea unui animal nefiind absolut deloc diferita de uciderea unui om Si chiar acceptand ca suntem superiori animalelor, acest lucru nu ne da in niciun caz o mai mare indreptatire sa le ucidem, decat sa ucidem unul dintre semenii nostri, asa cum o populatie extraterestra mult mai avansata decat noi, care ne-ar considera niste salbatici, n-ar avea dreptul, din acest motiv, sa ne consume Uciderea unui animal nu este, in esenta, diferita de uciderea unui om, si nu exista nimic care sa o indreptateasca nici pe una, nici pe cealalta O istorie intreaga de violente si crime impotriva umanitatii, care a culminat cu razboaiele mondiale, cu cel de-al doilea, mai ales, a determinat elevarea constiintei in privinta conceptiei asupra persoanei umane, si considerarea acesteia drept intangibila Drepturile omului nu s-au impus de la inceputul istoriei, ci se afla la capatul unei evolutii morale care ne va conduce sper, intr-o zi, la recunoasterea demnitatii intangibile a tuturor animalelor si pentru care uciderea unui animal va aparea drept ceea ce este: un act criminal, pentru care victima, oricare ar fi ea, nu poate cere socoteala 